ПРОТОКОЛ № 08
от заседанието на Комисия „Международна дейност” на ВСС, 
проведено на 17.02.2016 г.

	Днес, 17.02.2016 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

          ПРЕДСЕДАТЕЛ: Соня Найденова 
                   ЧЛЕНОВЕ: Мария Кузманова 
                                       Магдалена Лазарова 
				       Михаил Кожарев - отсъства
				       Милка Итова
	На заседанието присъстват експертните сътрудници на комисията: Христина Тодорова – директор на дирекция „Международна дейност”, Аделина Кандова – главен експерт в дирекция „Международна дейност” и Руслана Вълчева - старши експерт в дирекция „Международна дейност”. 

ДНЕВЕН РЕД:

2. ОТНОСНО: Провеждане на среща, съгласно решение на комисия „Международна дейност” по протокол № 07/10.02.2016 г., т. 2.

От страна на Министерство на правосъдието на срещата присъстват г-жа Биляна Белякова, дирекция „Международно правно сътрудничество и европейски въпроси”, г-жа Любомира Димитрова, дирекция „Международно правно сътрудничество и европейски въпроси” и г-н Николай Минев – директор на дирекция „Електронно правосъдие и регистри”. 
На срещата присъства Богдана Желявска - съдия в СГС, национално лице за контакт на Националната съдебна мрежа по граждански и търговски дела /ЕСМГТД/ - граждански дела. 
От страна на АВСС присъстват още Валери Михайлов – директор на дирекция „Информационни технологии и съдебна статистика” и Мирослава Чирпъкова – началник отдел в дирекция „Информационни технологии и съдебна статистика”.
Обсъдиха се въпроси относно достъпа и нанасяне на информация и нейното редактиране в Европейския портал за електронно правосъдие и проведена работна среща на представители на МП и ВСС на 31.07.2015 г. Изясни се, че  Валери Михайлов – директор на дирекция „Информационни технологии и съдебна статистика” в АВСС, вече има достъп до база данни на съдилищата с оглед мигриране на данни от Европейския съдебен атлас към Европейския портал за електронно правосъдие след работната среща на 31.07.2015 г. Обсъдиха се и въпроси относно членовете и лицата за контакт в Европейската съдебна мрежа по граждански и търговски дела и определяне на участниците в срещите на ЕСМГТД.

Комисия „Международна дейност”
Р Е Ш И:

2.1 Предлага на ВСС да определи представител за актуализиране на  информацията за България в базата данни за съдилищата в Европейския портал за електронно правосъдие. 
2.2 Да се изпрати писмо до Виргиния Мичева – Русева – заместник-министър на правосъдието с молба за информация относно:
-определените от  страна на Министерство на правосъдието лица (имена и електронни адреси) за работа с Европейския портал за електронно правосъдие и актуализирането на информацията за България в него и нивата им на достъп. 
- лицата и организациите от българска страна, членове на Европейската съдебна мрежа по граждански и търговски дела (ЕСМ-ГТД) съгласно Решение на Съвета на ЕС от 28.05.2001 г., във всяка от петте категории за създаване на Европейската съдебна мрежа по граждански и търговски дела. 
2.3  Определянето на участниците в срещите на Европейската съдебна мрежа по граждански и търговски дела да се прави съвместно от националните лица за контакт на Вътрешната съдийска мрежа – съдия Богдана Желявска – СГС и съдия Валентина Бошнякова – ОС гр. Смолян, и експерти от МП съобразно компетенциите им като се съобразяват вида на срещата и дневния ред. 
Да се уведоми Виргиния Мичева – Русева – заместник-министър на правосъдието за решението.

1. ОТНОСНО: Проект на програма във връзка с организирането на тридневна конференция с международно участие под надслов „Реформа на съдебната власт в България” – при присъствие на всички членове на комисията съгласно решение на КМД по протокол № 46/18.11.2015 г.

Не присъства г-н Михаил Кожарев.

Не се разглежда точката, съгласно решение на комисия „Международна дейност” по протокол № 46/18.11.2015 г.  

3. ОТНОСНО: Определяне на участници в среща на екипа по Проект 1 на Европейската мрежа на съдебните съвети (ЕМСС) за 2015 – 2016 г. „Независимост и отчетност на съдебната власт – продължение”, която ще се проведе в периода 7-8 март 2016 г. в гр. Брюксел, Белгия.

Комисия „Международна дейност”
Р Е Ш И:

3.1  ПРЕДЛАГА НА ВСС ДА КОМАНДИРОВА за участие в среща на екипа по Проект 1 на Европейската мрежа на съдебните съвети /ЕМСС/ за 2015-2016 г. „Независимост и отчетност на съдебната власт – продължение”, за периода 6-8 март 2016 г. в гр. Брюксел, Белгия следните лица:

- Незабравка Стоева – член на ВСС, определен за участие в проект 1 на Европейската мрежа на съдебните съвети /ЕМСС/ за 2015-2016 г. „Независимост и отчетност на съдебната власт – продължение” ;
- Виктор Тарчев – прокурор в Софийска районна прокуратура;
- ........................... – преводач от английски на български език и обратно. 

3.2 Пътните разходи, разходите за 2 нощувки, разходите за дневни пари за 3 дни, разходите за медицински застраховки, както и разходите за хонорар на преводача са за сметка на Висшия съдебен съвет. 

3.3 ИЗПРАЩА преписката на комисия „Бюджет и финанси” за сведение и по компетентност. 

Предложението да се внесе за разглеждане на заседание на ВСС на 25.02.2016 г. 

Забележка: Съгласно Правилата за възстановяване на разходите на ЕМСС за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

4. ОТНОСНО: Определяне на участници в среща на екипа по Проект 2 на Европейската мрежа на съдебните съвети (ЕМСС) за 2015 – 2016 г. „Стандарти ІV – стандарти за представителството на гражданското общество в съдебното управление”, която ще се проведе в периода 10-11 март 2016 г. в гр. Любляна, Словения.

Комисия „Международна дейност”
Р Е Ш И:

4.1 ПРЕДЛАГА НА ВСС ДА КОМАНДИРОВА за участие в срещата на проектния екип на ЕМСС по Проект 2 „Стандарти VI – стандарти за представителството на гражданското общество в съдебното управление“, която ще се проведе на 10-11 март 2016 г. в гр. Любляна, Словения, за периода 9-12 март 2016 г.  следните лица:

- ………. – член/ове на ВСС, определен/и за участие в проектен екип на ЕМСС за 2015-2016 г. по Проект „Стандарти VI – стандарти за представителството на гражданското общество в съдебното управление“;
-  …..  – преводач от български на английски език и обратно.
	4.2 Пътните разходи, разходите за три нощувки, разходите за дневни пари за 4 дни, разходите за медицински застраховки за всички командировани лица, както и хонорар на преводача, са за сметка на Висшия съдебен съвет. 

	4.3 Изпраща преписката на комисия „Бюджет и финанси” за сведение и по компетентност.
	4.4 Да се изпрати решението на комисията до Магдалена Лазарова, Елка Атанасова и Юлиана Колева - членове на ВСС определени за участие в проектния екип на ЕМСС по Проект 2 „Стандарти VI – стандарти за представителството на гражданското общество в съдебното управление“ за определяне на представител/и, в срок до 22.02.2016 г.

Предложението да се внесе за разглеждане на заседание на ВСС на 25.02.2016 г.

Забележка: Съгласно Правилата за възстановяване на разходите за участие в дейностите на ЕМСС за участие в срещи по проектите на ЕМСС се възстановяват пътни разходи в размер до 250 евро за един участник от институция член на ЕМСС.

5. ОТНОСНО: Обсъждане дейността на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправданото забавяне на наказателния процес” през 2016 г.

Комисия „Международна дейност”
Р Е Ш И:

5.1 Да се изпрати писмо до Екатерина Захариева – министър на правосъдието с молба за становище дали ще е налице дублиране на дейността на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправданото забавяне на наказателния процес”, и на Съвета по прилагане на Актуализирана стратегия за съдебна реформа, с оглед обсъждане на нуждата от продължаване работата на работната група към Висшия съдебен съвет за изпълнение на „Междуведомствен план за действие в изпълнение на препоръките за противодействие срещу неоправданото забавяне на наказателния процес” и през 2016 г.
Да се изпрати на Екатерина Захариева – министър на правосъдието информация, свързана с дейността на работната група.

6. ОТНОСНО: Доклад за дейността на комисия „Международна дейност” във връзка с делата от Списък 1, наблюдавани от Европейската комисия.
Комисия „Международна дейност”
Р Е Ш И:

6.1 ПРИЕМА ЗА ЗАПОЗНАВАНЕ доклада за дейността на комисия „Международна дейност” във връзка с делата от Списък 1, наблюдавани от Европейската комисия.
6.2 ВЪЗЛАГА НА експертите от дирекция „Международна дейност” да направят сравнение на делата в досъдебна фаза по информация от прокуратурата изпратена от 11.02.2016 г. дали съвпадат с тези от Списък 1, наблюдавани от Европейската комисия, както и сравнителен анализ на причините за забавяне/неприключване на наказателното производство (досъдебна и съдебна фаза) и дали те са същите, както тези причини, идентифицирани през 2013 г.
6.3 Да се изпрати писмо до Сотир Цацаров – главен прокурор на Република България, с молба да бъдат изпратени направените от прокуратурата анализи за причините за неприключване на досъдебните производства наблюдавани от Европейската комисия, ако такива са налични.
7. ОТНОСНО: Писмо от Калоян Топалов – председател на Софийски градски съд относно решение на Висшия съдебен съвет по протокол № 62/16.12.2015 г., д. т. 60.
Комисия „Международна дейност”
Р Е Ш И:

7.1 ПРИЕМА ЗА ЗАПОЗНАВАНЕ писмото от Калоян Топалов – председател на Софийски градски съд относно решение на Висшия съдебен съвет по протокол № 62/16.12.2015 г., д. т. 60.
7.2 ПРИСЪЕДИНЯВА се към решение на Комисия по правни въпроси по протокол № 7/15.02.2016 г., т. 8.	
8. ОТНОСНО: Доклад от Соня Найденова – член на ВСС относно срещата на Изпълнителния борд на Европейската мрежа на съдебните съвети (ЕМСС), проведена на 8 февруари 2016 г. в гр. Брюксел, Белгия, и доклад от срещата на Изпълнителния борд на ЕМСС, проведена на 8 февруари 2016 г. в гр. Брюксел, Белгия, изпратен с електронно писмо Офисът на Европейската мрежа на съдебните съвети. 
Комисия „Международна дейност”
Р Е Ш И:

8.1 ПРИЕМА ЗА СВЕДЕНИЕ доклада от Соня Найденова – член на ВСС от командироване за среща на Изпълнителния борд на ЕМСС, проведена на 8 февруари 2016 г., гр. Брюксел Белгия и доклада от срещата на Изпълнителния борд на ЕМСС, проведена на 8 февруари 2016 г. в гр. Брюксел, Белгия, изпратен с електронно писмо Офисът на Европейската мрежа на съдебните съвети. 
8.2 ДОКЛАДИТЕ да се внесат в следващо заседание на ВСС за запознаване.
9. ОТНОСНО: Писмо по електронна поща от Ангелина Лазарова – съдия в ОС гр. Варна и национално лице за контакт на Националната съдебна мрежа за международно сътрудничество по наказателни дела в Република България (НСММСНД) относно провеждане на Годишна среща на НСММСНД.

Комисия „Международна дейност”
Р Е Ш И:
9.1 ПРИЕМА ЗА ЗАПОЗНАВАНЕ писмото по електронна поща от Ангелина Лазарова – съдия в ОС гр. Варна и национално лице за контакт на Националната съдебна мрежа за международно сътрудничество по наказателни дела в Република България (НСММСНД) относно провеждане на Годишна среща на НСММСНД.
9.2 ОДОБРЯВА предложението за провеждане на Годишна среща на Националната съдебна мрежа за международно сътрудничество по наказателни дела в Република България на 16.03.2016 г. / сряда/, 9.30 часа  в сградата на ВСС.
РАЗНИ:
10. ОТНОСНО: Доклад от Елка Атанасова – член на ВСС относно участие в срещата на проектния екип по Проект 2 на ЕМСС „Стандарти VI – стандарти за представителството на гражданското общество в съдебното управление“, за периода 20-23 януари 2016 г. в гр. Брюксел, Белгия.

Комисия „Международна дейност”
Р Е Ш И:
10.1 ПРИЕМА ЗА СВЕДЕНИЕ доклада от Елка Атанасова – член на ВСС относно участие в срещата на проектния екип по Проект 2 на ЕМСС „Стандарти VI – стандарти за представителството на гражданското общество в съдебното управление“, за периода 20-23 януари 2016 г. в гр. Брюксел, Белгия.
10.2 ДОКЛАДЪТ да се внесе в следващо заседание на ВСС за запознаване.
                                  ПРЕДСЕДАТЕЛ НА
                                             КОМИСИЯ „МЕЖДУНАРОДНА ДЕЙНОСТ”:/П/
	СОНЯ НАЙДЕНОВА